
  REPUBLIKA HRVATSKA
TRGOVAČKI SUD U RIJECI
       Rijeka, Zadarska 1-3 					Poslovni broj 7 St-51/2018-8



U   I M E   R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin kao sucu pojedincu, u stečajnom predmetu odlučujući o prijedlogu Financijske agencije za otvaranje stečajnog postupka nad dužnikom ADRIAS KAMENO - BETONSKI PROIZVODI, društvo s ograničenom odgovornošću za proizvodnju kamenog agregata, betona, građenje i trgovinu građevinskim materijalom Crikvenica, Kotorska 86 (MBS 040233338 – OIB 90597351898) dana 19. veljače 2018. 

r i j e š i o   j e 


I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom ADRIAS KAMENO - BETONSKI PROIZVODI, društvo s ograničenom odgovornošću za proizvodnju kamenog agregata, betona, građenje i trgovinu građevinskim materijalom Crikvenica, Kotorska 86 (MBS 040233338 – OIB 90597351898). 

II	Ročište zakazano za dan 14. ožujka 2018. u 9,00 sati se neće održati.


Obrazloženje


	Na prijedlog Financijske agencije ovosudnim rješenjem pod poslovnim brojem 7 St-51/2018-3 od 24. siječnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom postupka dužnik je u podnesku od 16. veljače 2018. naveo da mu račun više nije u blokadi te dostavio potvrdu predlagatelja.
Odredbom članka 128. stavak 9. Stečajnog zakona („Narodne novine” br. 71/15, 104/17, u daljnjem tekstu SZ) propisano je da će sud ako do završetka prethodnoga postupka dužnik postane sposoban za plaćanje postupak obustaviti. Troškove provedenoga postupka u tom je slučaju dužan naknaditi dužnik.
Kako je iz Potvrde o blokadi računa od 15. veljače 2018. Klasa: 120-11/18-01/17 Ur. broj: 08-4/7-18-686 utvrđeno da dužnik na dan izdavanja potvrde nema nepodmirenih obveza, valjalo je na osnovu navedene odredbe članka 128. stavak 9. SZ odlučiti kao pod točkom I izreke ovog rješenja.
Sud nije dužnika pozvao na plaćanje troška postupka sukladno odredbi članka 128. stavak 9. SZ, iako je iz prijedloga Financijske agencije da je na dan 19. siječnja 2018. utvrđeno da je dužnik na dan podnošenja prijedloga u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana, a uvidom u upisnik St utvrđeno je da osobe iz članka 110. stavak 2. SZ nisu pravovremeno podnijele prijedlog za otvaranje stečajnog postupka, budući će troškovi ovog postupka biti namireni iz sredstava koje je zaplijenila Financijska agencija.


U Rijeci,  19. veljače 2018.

     Sudac
                                                                                                        Liljana Ugrin, v.r.




POUKA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

